എനര്ജി ഡ്രിങ്ക് എന്ന് പറഞ്ഞ് കുടിക്കാന് കൊടുത്തത് റേഡിയം കലര്ന്ന വെള്ളം, ഒടുവില് സംഭവിച്ചത്... ഇന്ന് വിവിധ രുചികളില് എനര്ജി ഡ്രിങ്കുകള് മാര്ക്കറ്റില് ലഭ്യമാണ്. ഉണര്വിനും, ഉന്മേഷത്തിനുമായി നമ്മള് അത് കുടിക്കാറുമുണ്ട്. എന്നാല്, പണ്ട് കാലത്ത് ഇറങ്ങിയ ഒരു എനര്ജി ഡ്രിങ്കില്energy drink അടങ്ങിയിരുന്ന പ്രധാന ഘടകം കേട്ടാല് ഒരുപക്ഷേ ആരും ഞെട്ടിപ്പോകും. ഉന്മേഷം പകരാന് നിര്മ്മിച്ചിരിക്കുന്ന ആ പാനീയത്തിലെ പ്രധാന ചേരുവ റേഡിയമായിരുന്നു. റേഡിയം ഒരു ഉയര്ന്ന അളവിലുള്ള റേഡിയോ ആക്ടീവ് മൂലകമാണ്, അത് അത്യന്തം അപകടകാരിയാണ്. അതിന്റെ തീവ്രമായ റേഡിയോ ആക്റ്റിവിറ്റി ആരോഗ്യത്തെ പ്രതികൂലമായി ബാധിക്കും. ഇന്ന് റേഡിയേഷന്റെ ദൂഷ്യവശങ്ങളെ കുറിച്ച് വ്യക്തമായി നമുക്കറിയാം. എന്നാല് പണ്ട് വൈദ്യശാസ്ത്രം അത്രയൊന്നും പുരോഗമിക്കാത്ത സമയത്ത് എല്ലാ രോഗങ്ങള്ക്കുമുള്ള പ്രതിവിധിയായി സമ്ബന്നര് കണ്ടിരുന്നത് ഈ റേഡിയം അടങ്ങിയ പാനീയമാണ്. രോഗങ്ങളില് നിന്ന് മുക്തി നേടാന് അവര് ഉപയോഗിച്ചിരുന്ന ആ ഡ്രിങ്ക് പക്ഷേ അവരെ പതിയെ പതിയെ കൊല്ലുകയായിരുന്നു. റാഡിത്തോര്radithor എന്നറിയപ്പെട്ടിരുന്ന അത് ചെറിയ 2 ഔണ്സ് കുപ്പികളിലാണ് വിറ്റിരുന്നത്. ന്യൂജേഴ്സിയിലെ ഈസ്റ്റ് ഓറഞ്ചിലെ ബെയ്ലി റേഡിയം ലബോറട്ടറീസാണ് റാഡിത്തോറിന്റെ നിര്മ്മാതാവ്. വിലകൂടിയ ഈ ടോണിക്ക് ആളുകള്ക്ക് ഊര്ജം പകരുകയും അനോറെക്സിയ, ഹിസ്റ്റീരിയ, ഉറക്കമില്ലായ്മ എന്നിവയുള്പ്പെടെയുള്ള ഡസന് കണക്കിന് രോഗങ്ങള് സുഖപ്പെടുത്തുകയും ചെയ്യുമെന്ന് അവകാശപ്പെട്ടിരുന്നു. സമ്ബന്നനായ അമേരിക്കന് സോഷ്യലിസ്റ്റും വ്യവസായിയുമായ എബെന് ബയേഴ്സ് തന്റെ വൈദ്യന്റെ നിര്ദ്ദേശപ്രകാരം റാഡിത്തോര് കഴിക്കാന് തുടങ്ങി. കൈക്ക് പരിക്കേറ്റതിനെ തുടര്ന്ന്, മുറിവ് ഉണക്കാനായിട്ടാണ് അദ്ദേഹത്തിന് റാഡിത്തോര് നിര്ദ്ദേശിക്കപ്പെട്ടത്. 1927 ഡിസംബറില്, അദ്ദേഹം ദിവസവും മൂന്ന് കുപ്പി റേഡിയം കലര്ന്ന വെള്ളം കുടിക്കാന് തുടങ്ങി. രണ്ട് വര്ഷത്തേക്ക് അദ്ദേഹം അത് തുടര്ന്നു. തന്റെ ആരോഗ്യം മെച്ചപ്പെടുകയാണെന്ന ധാരണയില് എബന് തന്റെ സുഹൃത്തുക്കള്ക്കും ബിസിനസ്സ് കൂട്ടാളികള്ക്കും റാഡിത്തോര് അയച്ചു കൊടുത്തു. തന്റെ കാമുകിയോടും അത് കഴിക്കാന് അദ്ദേഹം ആവശ്യപ്പെട്ടു. 1930 ല് പല്ലുകള് കൊഴിയുന്നത് വരെ അദ്ദേഹം അത് തുടര്ന്നു. അദ്ദേഹം ആകെ മൊത്തം 1,400 കുപ്പി റാഡിത്തോര് കഴിച്ചതായി വിശ്വസിക്കപ്പെടുന്നു. റേഡിയോ ആക്ടീവ് എനര്ജി ഡ്രിങ്ക് ശരീരത്തെ ഗുരുതരമായി ബാധിക്കുമ്ബോള് എബെന് ബയേഴ്സിന് 50 വയസ്സായിരുന്നു. റേഡിയം വിഷബാധയേറ്റ് അദ്ദേഹത്തിന്റെ കീഴ്ത്താടി ദ്രവിച്ചു. 51 കാരനായ അദ്ദേഹത്തിന് മൂക്കിന് താഴെ ഒരു അസ്ഥി കഷണം മാത്രം അവശേഷിച്ചു. കൂടാതെ തലയോട്ടിയിലും ദ്വാരങ്ങള് ഉണ്ടായി. ശരീരത്തിലെ എല്ലുകള് എല്ലാം ദ്രവിക്കാന് തുടങ്ങി. 1932 ല് എബെന് ബയേഴ്സ് അന്തരിച്ചു. ഇതോടെ റാഡിത്തോറിനെതിരെ വിമര്ശനം ഉയര്ന്നു. പോസ്റ്റ്മോര്ട്ടത്തില് അദ്ദേഹത്തിന്റെ വൃക്കകള് തകരാറിലായെന്നും എല്ലുകളില് 36 മൈക്രോഗ്രാം റേഡിയം ഉണ്ടെന്നും കണ്ടെത്തി. 10 മൈക്രോഗ്രാം പോലും മനുഷ്യര്ക്ക് മാരകമാണ്. ഇതിനെത്തുടര്ന്ന് അതിന്റെ ഉത്പാദനം എന്നേക്കുമായി അവസാനിപ്പിച്ചു. 1918 മുതല് 1928 വരെയുള്ള സമയത്താണ് റാഡിത്തോര് നിര്മ്മിക്കപ്പെട്ടത്. എബന് ബയേഴ്സിന്റെ മരണത്തിനുപുറമെ, ഉപഭോക്താക്കള്ക്കിടയില് ഇത് ഉണ്ടാക്കിയ നാശത്തിന്റെ വ്യാപ്തി വലിയ തോതില് അജ്ഞാതമാണ്. വിദഗ്ധര് വിശ്വസിക്കുന്നത് അത് ചെലവേറിയ ചികിത്സയായതിനാല് സമ്ബന്നര്ക്ക് മാത്രമേ ഇത് കഴിക്കാന് സാധിച്ചിരുന്നുള്ളു എന്നാണ്. അതിനാല് ഇത് ഒരു ചെറിയ വിഭാഗത്തെ മാത്രമേ പ്രതികൂലമായി ബാധിച്ചിട്ടുണ്ടാകൂ എന്ന് അനുമാനിക്കുന്നു.